Ett poeng etter 1-1 borte mot Stabæk var poengfangsten for Haugesund fram til denne runden. Et ydmykende 0-6-tap hjemme mot Rosenborg for to uker siden og 0-2 i Oslo mot Vålerenga forrige runde, der det offensivt spillet nærmest var fraværende, fikk varsellampene til å blinke for Haugesund-trener Jostein Grindhaug.

Mot Molde var det tilbake til det enkle for Haugesund. Det var tydelig at poeng var det aller viktigste mot romsdalingene som sto med to strake seirer.

Molde-trener Tor Ole Skulleruds mannskap hadde flere muligheter i første omgang, men dårlige avslutninger og oppofrende forsvarsspill sørget for at det sto 0-0 til pause.I annen omgang jevnet deg seg ut.

FKH-spillerne ble et hakk mer aggressive og jobbet hardt for å stjele alle poengene. Molde

virket stresset. Mot slutten av oppgjøret opparbeidet vertene seg et ordentlig press på gjestene, men kom aldri til de store sjansene. Det endte målløst, men Grindhaug er trolig fornøyd med hvordan spillerne responderte etter to svake kamper.

Laster innhold, vennligst vent.. For å se dette innholdet, må du aktivere JavaScript i nettleseren din.